**ด้านที่ 3: นโยบายการขับเคลื่อน กศน. สู่ กศน. WOW**

“กศน. WOW” เป็นนโยบายของรัฐบาล มอบหมายให้สำนักงาน กศน. ดำเนินการในเรื่องการเรียนรู้การใช้ดิจิทัล เพื่อเป็นเครื่องมือสำหรับหาช่องทางในการสร้างอาชีพ รวมทั้งจัดทำหลักสูตรพัฒนาอาชีพที่เหมาะสมสำหรับผู้ที่เข้าสู่สังคมสูงวัย มุ่งสร้างโอกาสให้ประชาชนผู้เรียนที่สำเร็จหลักสูตรสามารถมีงานทำ ซึ่งในปีงบประมาณ 2563 กศน. อำเภอเมืองยโสธร มีภารกิจสำคัญที่ดำเนินการอย่างต่อเนื่องเพื่อให้เกิดผลสัมฤทธิ์ในทุกมิติ คือ การขับเคลื่อน กศน. สู่ “กศน.WOW (6G)” ได้แก่

**1. Good Teacher** การพัฒนาครู กศน. และบุคลากรที่เกี่ยวข้องกับการจัดกิจกรรมการศึกษาและเรียนรู้

- จัดส่งบุคลากรเข้ารับการพัฒนาผ่านสำนักงาน กศน.จังหวัด

- จัดหาทรัพยากรเพื่อจัดการเรียนการสอนที่มีประสิทธิภาพ

- ดำเนินการจัดการเรียนการสอน และปฏิบัติงานตามบทบาทหน้าที่ และภารกิจที่ได้รับมอบหมาย

- กำกับ นิเทศ ติดตามการดำเนินงานของบุคลากร

**2. Good Place** พัฒนา กศน.ตำบลให้มีบรรยากาศและสภาพแวดล้อมที่เอื้อต่อการเรียนรู้ เป็นการยกระดับให้ กศน.ตำบล, ห้องสมุดประชาชน ศูนย์การเรียนรู้ต้นแบบ กศน. ให้เป็นแหล่งเรียนรู้ที่ทันสมัย มีคุณภาพตอบสนองต่อการเรียนรู้ของประชาชนทุกช่วงวัย Digital Library

- รับฟังรายละเอียดข้อมูลการชี้แจงแนวทางการดำเนินงาน “กศน. ตำบลต้นแบบ 5 ดี พรีเมี่ยม” จากสำนักงาน กศน. จังหวัดยโสธร

- ดำเนินการคัดเลือก “กศน.ตำบลต้นแบบ 5 ดี พรีเมี่ยม” ตามหลักเกณฑ์ที่สำนักงาน กศน. กำหนด อำเภอละ 1 แห่ง คือ กศน. ตำบลหนองคู อำเภอเมืองยโสธร จังหวัดยโสธร

- แจ้งผลการคัดเลือก “กศน.ตำบลต้นแบบ 5 ดี พรีเมี่ยม” ระดับอำเภอๆ ละ 1 แห่ง ให้สำนักงาน กศน. จังหวัด/ทราบ

- นิเทศ กำกับ ติดตาม กศน.ตำบลต้นแบบในระดับพื้นที่ตนเองอย่างสม่ำเสมอ

**3. Good Activities** ส่งเสริมการจัดกิจกรรมการเรียนรู้ที่ทันสมัยและมีประสิทธิภาพ อาทิ การปรับหลักสูตรการจัดการศึกษาอาชีพหลักสูตรลูกเสือมัคคุเทศก์ และพัฒนาการจัดการศึกษาออนไลน์ ปรับหลักสูตรระยะสั้นรองรับ NEW S-Curve

- พิจารณาคัดเลือก พัฒนาหลักสูตร จัดทำหลักสูตร และขออนุมัติใช้หลักสูตรการศึกษา ออนไลน์ของสถานศึกษา

- การจัดกระบวนการเรียนรู้และประเมินผลการจัดการเรียนรู้ตามหลักสูตรการศึกษา ออนไลน์ที่กำหนด

- ติดตามผู้เรียนเกี่ยวกับความพึงพอใจและคุณภาพของการจัดการศึกษาออนไลน์

**4. Good Partnership** การเสริมสร้างความร่วมมือกับภาคีเครือข่าย โดยให้มีความร่วมมือจัดทำทำเนียบภูมิปัญญาท้องถิ่น และส่งเสริมภูมิปัญญาสู่การจัดการเรียนรู้ชุมชน

- เก็บข้อมูลด้วย เอกสาร ตาม “แบบบันทึกชุดข้อมูลคลัง ปัญญา-ภูมิปัญญาท้องถิ่น”

- พัฒนาบุคลากร เรื่อง การบันทึก ข้อมูล “ระบบคลังปัญญา” และ“ระบบ แหล่งเรียนรู้”

- จัดกิจกรรมยกย่อง เชิดชู แหล่งเรียนรู้ให้ เป็นตัวอย่าง หรือต้นแบบของชุมชน

- กศน. อำเภอ มีส่วนร่วมใน กลไกการขับเคลื่อนการพัฒนา คุณภาพชีวิตของประชาชนในระดับ อำเภอ เช่น คณะกรรมการ พัฒนาคุณภาพชีวิตระดับอำเภอ

- ออกแบบ กิจกรรม และสร้างการมีส่วนร่วม ของภาคีเครือข่าย เพื่อเตรียมความพร้อมให้กับคนทุกช่วงวัยในชุมชน ให้สอดคล้องกับสภาพสังคมที่มีการ เปลี่ยนแปลงอย่างรวดเร็ว

**5. Good Innovation** การพัฒนานวัตกรรมทางการศึกษา เพื่อประโยชน์ต่อการจัดการศึกษาและกลุ่มเป้าหมาย โดยให้จัดตั้งศูนย์ให้คำปรึกษาและพัฒนาผลิตภัณฑ์ brand กศน.

- บูรณาการเข้ากับการจัดการศึกษาตามภารกิจต่อเนื่อง

**6. Good Learning** การจัดตั้งศูนย์การเรียนรู้ทุกช่วงวัย ซึ่งต้องมีการจัดเตรียมข้อมูลและประสานงานเบื้องต้น โดยผู้บริหาร กศน. ทั้งส่วนกลางและส่วนภูมิภาค ต้องช่วยกันขับเคลื่อนภารกิจสำคัญต่างๆไปสู่การปฏิบัติ และช่วยกันถ่ายทอดความเข้าใจไปสู่เจ้าหน้าที่ผู้ปฏิบัติงาน พร้อมทั้งดูแลและสนับสนุนให้เกิดประสิทธิภาพและประสิทธิผลต่อไป

- บูรณาการเข้ากับการจัดการศึกษาตามภารกิจต่อเนื่อง